Framhaldsskólar í Reykjavík

Framhaldsskólar í Reykjavík eru skólar staðsettir í Reykjavík sem bjóða menntun að loknu grunnskólaprófi á námsbrautum sem eru styttri starfsnámsbrautir eða stúdentspróf.Samkvæmt lögum eiga nemendur sem að lokið hafa grunnskólaprófi rétt á sækja nám á framhaldsskólastigi. Nemendur sem hafa útskrifast með stúdentspróf úr framhaldsskóla geta sótt um nám í háskóla á Íslandi og erlendis. Flestir nemendur í hefðbundnu námi í framhaldsskólum í Reykjavík eru á aldrinum 16 til 19 ára en við suma skóla eru einnig öldungadeildir, kvöldskólar eða fjarnámsbrautir. Menntamálaráðuneytið gefur út aðalnámskrá fyrir framhaldskóla landsins sem þeim ber að fara eftir. Í aðalnámskránni kemur fram hvaða námskröfur eru gerðar til nemenda og einnig eru settar kröfur um framvindu í námi. Aðalnámskrá er í stöðugri endurskoðun og eru breytingar á henni tilkynntar í Stjórnartíðindum. Alþingi hefur sett fram lög um þá menntastefnu sem krafist er af skólastigum landsins.

Árið 2011 voru skráðir nemendur á framhalds- og viðbótarstigi eftir framhaldsskólum.

 Borgarholtsskóli er staðsettur við Mosaveg 12 í Grafarvogi. Hann er einn af yngstu framhaldsskólum landsins en starfsemin hófst haustið 1996. 
 Fjölbrautarskólinn í Breiðholti stendur við Austurberg 5. Hann var fyrsti fjölbrautarskólinn á Íslandi, stofnaður árið 1975. Við skólann er boðið uppá kvöldskóla.
Fjölbrautaskólinn við Ármúla var formlega stofnaður haustið 1981 og er í dag einn stærsti fjölbrautarskóli landsins með um 2750 nemendur. Í dag er skólinn móðurskóli starfsnáms á heilbrigðissviði auk þess að hafa verið með sérdeild fyrir fatlaða frá árinu 2001.
 Kvennaskólinn í Reykjavík var stofnaður 1874. Hann er staðsettur við Fríkirkjuveg. Fyrst var þetta eingöngu skóli fyrir stúlkur en árið 1977 var því breytt og eru drengir nú þriðjungur nemenda.
 Menntaskólinn Hraðbraut er einkaskóli sem  var stofnaður árið 2003. Skólinn útskrifar nemendur með stúdentspróf á tveimur árum af mála- eða náttúrufræðibraut. Skólinn er til húsa í Faxafeni 10.
 Menntaskólinn í Reykjavík á rætur að rekja til skóla sem starfaði frá 1056 við biskupsstólinn í Skálholti en var fluttur árið 1786 flytur hann til Reykjavíkur og kallaðist þá Hólavallaskóli. Haustið 1846 var hann fluttur í núverandi húsakynni við Lækjargötu í Reykjavík en í millitíðinni frá 1805 var hann staðsettur á Bessastöðum þar sem að aðstaðan á Hólavelli var ekki ásættanleg. Upphaflega var mikil áhersla lögð á fornmálin sem sagt latínu og grísku.
 Menntaskólinn við Hamrahlíð var stofnaður árið 1966 og er staðsettur við Hamrahlíð 10. 
 Menntaskólinn við Sund er bóknámsskóli með bekkjarkerfi. Hann var stofnaður árið 1969 og er staðsettur við Gnoðarvogur 43.
 Tækniskólinn er einkarekinn skóli sem stofnaður var 2008 við samruna starfsnáms- og tækniskóla. Stofnaðir voru 11 undirskólar sem allir hafa sinn eigin skólastjóra og eru sjálfstæðir. Aðalbygging skólans er staðsett á Skólavörðuholti.
 Verzlunarskóli Íslands hóf störf haustið 1905 og var stofnaður af Verzlunarmannafélagi Reykjavíkur og Kaupmannafélagi Reykjavíkur. Skólinn byggist á bekkjarkerfi. Skólinn er staðsettur við Ofanleiti 1.

Tilvísanir

Heimildir   
 Vefsíða Alþingis
 Vefsíða Borgarholtsskóla
 Vefsíða Fjölbrautarskólans í Breiðholti
 Vefsíða Fjölbrautarskólans við Ármúla 
 Vefsíða Kvennaskólans í Reykjavík 
 Vefsíða Mennta- og Menningarmálaráðuneytisins
 Vefsíða Menntaskólans Hraðbraut  
 Vefsíða Menntaskólans í Reykjavík 
 Vefsíða Menntaskólans við Hamrahlíð   
 Vefsíða Menntaskólans við Sund  
 Vefsíða Tækniskólans  
 Vefsíða Verzlunarskóla Íslands 
 
Íslenskir framhaldsskólar‎